Vyhodnotenie medzirezortného pripomienkového konania

Návrh zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov

Subjekt	Pripomienka	Typ	Vyh.	Spôsob vyhodnotenia	
MV SR 					
MZV SR 	K doložke zlučiteľnosti s právom EÚ
Predkladateľ v doložke zlučiteľnosti  neuvádza úpravu problematiky v primárnom práve EÚ. Súčasne však uvádza, že problematika je upravená aktom sekundárneho práva EÚ. Je nepochybné, že každý akt sekundárneho práva má svoj základ v primárnom práve EÚ. Vzhľadom na uvedené odporúčame korektne vyplniť doložku zlučiteľnosti. V tejto súvislosti odporúčame najmä, aby predkladateľ identifikoval úpravu v primárnom práve EÚ (minimálne čl. 292 Zmluvy o fungovaní EÚ, ako právny základ pre prijímanie odporúčaní).	O	A		
MH SR 	všeobecne 

Predkladacia správa uvádza, že cieľom návrhu zákona je, aby spotrebitelia, najmä sociálne znevýhodnení, ktorí nevyužívajú bežný účet a základné platobné služby ich mohli začať využívať za primeraný poplatok a aby tí sociálne znevýhodnení spotrebitelia, ktorí už síce využívajú bežný účet, aby ho mohli využívať za priaznivejších cenových podmienok tým spôsobom, že zrušia svoj doterajší bežný účet, resp. iné účty a zriadia si základný bankový produkt po splnení ďalších zákonom stanovených podmienok. Uvedená formulácia zavádza povinnosť spotrebiteľa zrušiť doterajší účet a zriadiť si základný bankový produkt po splnení ďalších zákonom stanovených podmienok. Podľa nášho názoru ide o nelogický a zbytočný postup.  Základný bankový produkt obsahuje bankové služby uvedené v novelizačnom bode 1., ktoré sú ponúkané bankami ku všetkým ich produktom a tak by malo postačovať len pretransformovať bežný účet a upraviť výšku poplatku. 
Zároveň ani predkladacia ani dôvodová správa neobsahujú informácie o návrhu vyhlášky Ministerstva financií Slovenskej republiky o základom bankovom produkte. Uvedenú skutočnosť žiadame dopracovať.
	O 	N	Uvedený návrh by sa týkal len zriadenia Základného bankového produktu v tej istej banke, klientovi by mala byť však ponechaná aj možnosť zmeniť banku.	
MH SR 	k novelizačnému bodu 2, § 27c ods. 9 a 13, písm. c)

Povinnosťou banky a pobočky zahraničnej banky je poskytnúť bankové služby v zmysle všeobecne záväzného právneho predpisu, ktorý vydá ministerstvo, teda ide o, v materiáli predložený návrh vyhlášky Ministerstva financií Slovenskej republiky o základom bankovom produkte (ďalej len „vyhláška“). Pretože ide o odporúčanie EK, ktorého cieľom je umožniť využívať bankové služby všetkými spotrebiteľmi za prijateľný poplatok odporúčame tento stanoviť pevnou sadzbou a nie tak ako je nejednoznačne uvedené v §2 vyhlášky: „...najviac jedno euro nezačne“. Takto stanovená výška poplatku je rovnako demotivačná pre banky a pobočky zahraničnej banky (produkt musia poskytovať) ako i pre spotrebiteľov (v prípade, že v spotrebiteľ nemá možnosť si vybrať banku/pobočku zahraničnej banky, ktorá základný bankový produkt ponúka najlacnejší, resp. má dodatočné náklady spojené s vyhľadávaním najlacnejšej ceny). Zároveň tým vzniká nielen dodatočná/ďalšia administratíva pre banky a pobočky zahraničnej banky (čo však vôbec nie je uvedené v doložke pre posudzovanie vplyvov), ale i dodatočné náklady a to i pre samotné ministerstvo. Uvedené žiadame zohľadniť tak vo vyhláške – stanovením pevnej výšky poplatku, ale i v ods. 13 novelizačného bodu 2 – vypustením písm. c). 
V tomto kontexte ďalej uvádzame, že SR sa zaviazala znižovať administratívne zaťaženie podnikania, čo však zavedením takejto novely do právneho poriadku SR znamená jeho zvyšovanie.
	O 	N	Banky majú možnosť poskytnúť Základný bankový produkt aj lacnejšie ako za 1 euro, prípadne bez poplatku.	
MH SR 	k novelizačnému bodu 4

§ 122q uvádza, že úpravy by mali byť účinné od 1. septembra 2012 s tým, že banky a pobočky zahraničnej banky majú povinnosť poskytovať základný bankový produkt do 1. júla 2013. Pýtame sa, prečo uvedená novela nie je predložená do pripomienkového konania riadne a v zmysle Legislatívnych pravidiel vlády SR. Zároveň vzniká otázka, prečo takýto produkt nebude možné využiť aj po 1. júli 2013?	O	A	Jednoznačnejšou úpravou textu. Pokiaľ ide o lehotu, v tomto prípade sa jedná sa o legisvakančnú lehotu za tým účelom, aby mali banky dostatok času prispôsobiť sa legislatíve.	
MH SR 	Vyhláška, § 1 písm.a)

Navrhujeme z dôvodu, že zrejme ide o  služby, poskytované napr. platením v obchodoch upraviť §1 písm. a) vyhlášky nasledovne:

„a) desať bezhotovostných platobných operácií v mene euro uskutočnených platobnou kartou v Slovenskej republike u osoby, ktorá prijíma platobné karty.“
	O	N	Berieme na vedomie. Návrh vyhlášky bude predmetom samostatného medzirezortného pripomienkového konania a v tomto štádiu bol predložený len pre informáciu.	
MH SR 	K doložke vybraných vplyvov:
Žiadame vyznačiť negatívny vplyv na podnikateľské prostredie a dopracovať k materiálu analýzu vplyvov na podnikateľské prostredie.
Odôvodnenie: z návrhu zákona vyplýva negatívny vplyv na banky ako podnikateľské subjekty, ktorý vyplýva z § 27c ods. (9) - banka a pobočka zahraničnej banky sú povinné v rámci základného bankového produktu poskytnúť bankové služby v mene euro v rozsahu a spôsobom ustanoveným všeobecne záväzným právnym predpisom, ktorý vydá ministerstvo; týmto všeobecne záväzným právnym predpisom sa ustanoví aj výška poplatku za základný bankový produkt.
Zároveň predkladaným návrhom dochádza ku zvýšeniu administratívnej záťaže pre banky na základe nasledovných ustanovení:  § 27c ods. (12) – povinnosť viesť evidenciu, § 27c ods. (13) – oznamovacia povinnosť bánk voči MF SR, § 92b – vzniknú dodatočné náklady na zriadenie a vedenie registra (nie je to povinnosť, ale bude to nevyhnutnosť). I v dôvodovej správe sa konštatuje, že „taktiež sa zavádzajú informačné povinnosti bánk a Ministerstva financií SR v súlade s bodom 18 a 19 odporúčania Komisie.“ 
	Z	A		
MH SR 	K doložke vybraných vplyvov

Na základe konštatovania v Predkladacej správe odporúčame vyznačiť pozitívny vplyv na sociálnu oblasť: „...je nevyhnutné stanoviť zásady prístupu k základnému platobnému, resp. bežnému účtu a k základným platobným službám, pričom tento prístup je kľúčovým prvkom podpory sociálneho začlenenia. Cieľom je, aby spotrebitelia, najmä sociálne znevýhodnení, ktorí nevyužívajú bežný účet a základné platobné služby ich mohli začať využívať za primeraný poplatok a aby tí sociálne znevýhodnení spotrebitelia, ktorí už síce využívajú bežný účet, aby ho mohli využívať za priaznivejších cenových podmienok tým spôsobom, že zrušia svoj doterajší bežný účet, resp. iné účty a zriadia si základný bankový produkt po splnení ďalších zákonom stanovených podmienok.“	O	A		
MH SR 	Všeobecne

Vzhľadom na charakter a závažnosť materiálu zásadne nesúhlasíme s realizovanou skrátenou formou medzirezortného pripomienkového konania, pričom lehota na pripomienkovanie nedosahuje ani minimálne trvanie skráteného pripomienkového konania podľa legislatívnych pravidiel vlády. Naliehavosť skráteného konania nie je odôvodnená i vzhľadom na skutočnosť, že podľa § 122q banka a pobočka zahraničnej banky sú povinné začať poskytovať základný bankový produkt do 1. júla 2013. 	Z	N	MH SR ustúpilo od pripomienky.	
MDVRR SR 					
MPRV SR	Bez pripomienok.				
MO SR 	Bez pripomienok.				
MS SR					
MPSVR SR 					
MŽP SR 					
MŠVVŠ SR 	K poznámkam pod čiarou:
V prípade odkazov na zákony kódexového typu uvedených v poznámkach pod čiarou č.27f) a 27fa) uvedených na strane č.3 je potrebné uviesť formu odkazu uvedenú v bode 22 odstavci 7 prílohy č.5 k Legislatívnym pravidlám Slovenskej republiky.  	O	N	Uvedené poznámky pod čiarou sú v súlade s Legislatívnymi pravidlami vlády SR.	
MK SR 	K článku I -	v názve zákona odporúčame doplniť zákon č. 547/2011 Z. z., ktorý novelizoval zákon č. 483/2001 Z. z. (Obyčajná)	O	A		
MK SR 	K článku I bod 2-	v navrhovanom znení ustanovenia § 27c ods. 9 sa uvádza, že „všobecne záväzným právnym predpisom sa ustanoví aj výška poplatku za základný bankový produkt“. V návrhu vyhlášky o základnom bankovom produkte sa však ustanoveuje maximálna výška poplatku. Vzhľadom na uvedené odporúčame splnomocňovacie ustanovenie zákona upraviť tak, že všeobecne záväzným právnym predpisom sa ustanoví aj maximálna výška poplatku za základný bankový produkt. (Obyčajná)	O	A		
MK SR 	Návrh vyhlášky Ministerstva financií Slovenskej republiky o základnom bankovom produkte
K § 1 písm. a)-	navrhujeme doplniť obdobie, na ktoré sa dané obmedzenie vzťahuje (napr. mesačne). (Obyčajná) 		O	N	Berieme na vedomie. Návrh vyhlášky bude predmetom samostatného medzirezortného pripomienkového konania a v tomto štádiu bol predložený len pre informáciu.	
MZSR 					
SVL ÚV SR 					
OAP SVL ÚV SR					
NBS	Odporúčame zvážiť opodstatnenie obsahu bodu 3 návrhu zákona (nový § 92b - spoločný register). Možnosť zriaďovania súkromných registrov je upravený              v  § 92a ods. 1 platného zákona o bankách, preto by bolo podľa nášho názoru vhodnejšie navrhované znenie § 92b zapracovať do platného znenia § 92a, (napríklad pripojením nových viet do § 92a ods. 1 alebo doplnením nového odseku do § 92a). 	O	N	Zvolená legislatívna technika, jedná sa o iný register.	
NBS	V § 27c ods. 1 odporúčame znenie uvádzacej vety upraviť takto: “(1) Banka a pobočka zahraničnej banky sú povinné poskytnúť klientovi, ktorý je spotrebiteľom27f) (ďalej len “spotrebiteľ”), bankové služby v rozsahu základného bankového produktu, ak”.	O	A		
NBS	Odporúčame zvážiť, či by nebolo vhodnejšie návrh zákona spojiť s iným aktuálne pripravovaným návrhom zákona o spotrebiteľských úveroch, ktorým sa bude upravovať  taktiež zákon o bankách. V roku 2011 bolo prijatých 5 noviel zákona o bankách, a tento trend začína vážne zneprehľadňovať orientáciu v jeho ustanoveniach.	O	N	Pripomienka v rozpore so zámerom predkladateľa.	
NBS	Návrh pripravovaného zákona má predkladateľ (ministerstvo financií) povinnosť predložiť na vnútrokomunitárne pripomienkové konanie (konzultáciu) do Európskej centrálnej banky, pretože pripravovaný návrh zákona vzhľadom na jeho obsah podlieha povinnej konzultácii s Európskou centrálnou bankou podľa ustanovení čl.127 ods.4 a čl.258 Zmluvy o fungovaní Európskej únie v platnom znení (Ú.v.EÚ C83, 30.3.2010), ustanovení čl.4 Protokolu o Štatúte Európskeho systému centrálnych bánk a Európskej centrálnej banky v platnom znení (Ú.v.EÚ C83, 30.3.2010) a ustanovení rozhodnutia Rady (ES) č.98/415/ES z 29.júna 1998 o poradení sa vnútroštátnych orgánov s Európskou centrálnou bankou ohľadom návrhov právnych predpisov (Ú.v.ES L189, 3.7.2010; mimoriadne slovenské vydanie Ú. v.EÚ, kap. 01/zv. 01; korigendum Ú. v.EÚ L 234, 29. 8. 2006).
Pritom informáciu o skutočnosti, že návrh zákona podlieha vnútrokomunitárnemu pripomienkovému konaniu je potrebné uviesť aj                   do dôvodovej správy k návrhu pripravovaného zákona.	O	A		
NKÚ SR					
NSÚD SR	Bez pripomienok.				
GP SR					
KOZ SR	Bez pripomienok.				
SBA	Pripomienka:	Obyčajná
Vzťahuje sa k : § 27c ods. 1 písm. c)
Odôvodnenie: Navrhujeme jednoznačnejšie upraviť znenie § 27c ods. 1 písm. c) a to tak, že bude znieť: „c) spotrebiteľ nemá ku dňu podania žiadosti o poskytnutie základného bankového produktu v žiadnej banke, ani v pobočke zahraničnej banky zriadený bežný účet, vkladový účet27fa) alebo peňažný vklad potvrdený vkladnou knižkou,“.
Nakoľko nie je jednoznačne vyvoditeľné, či sa obmedzenie vzťahuje na banku alebo pobočku banky ktorá klientovi poskytne základný bankový produkt, alebo na všetky banky, navrhujeme túto podmienku exaktne stanoviť.
V tejto súvislosti navrhujeme obdobne upraviť aj znenie § 27c ods. 3 koniec vety.	O	A	Skutočnosť uvedená v osobitnej časti dôvodovej správy.	
SBA	Pripomienka:	Obyčajná
Vzťahuje sa k : § 27c ods. 1
Odôvodnenie: Navrhujeme vložiť slovo „spotrebiteľom“ v § 27c ods. 1 písm. d) za slovné spojenie „v rámci svojho podnikania“ a vložiť slovo „spotrebiteľom“ v § 27c ods. 1 písm. e) a slovné spojenie „banky už poskytujú“. Navrhujeme úpravu § 27c ods. 1 písm. d) a e) v tom zmysle, aby bola povinnosť banky a pobočky zahraničnej banky poskytovať spotrebiteľovi bankové služby v rozsahu základného bankového produktu („ZBP“) podmienená okrem iného tým, že banka poskytuje tieto bankové služby v rámci svojho podnikania spotrebiteľom a že poskytuje spotrebiteľom aspoň dve bankové služby súvisiace s bežným účtom v rámci jedného obchodu. 

Niektoré banky majú svoju činnosť zameranú predovšetkým na korporátnych klientov, pričom spotrebiteľom ponúkajú len dva produkty. Nakoľko ZBP sa týka len spotrebiteľov, navrhujeme, aby sa aj kritéria, od ktorých sa odvíja povinnosť bánk a pobočiek zahraničných bánk poskytovať ZBP týkali len spotrebiteľov. 
Považujeme totiž za neprimeraný dôsledok, ktorý by novely zákona o bankách mala, a ktorý by spočíval v tom, že pokiaľ banka alebo pobočka zahraničnej banky poskytuje niektoré zo služieb vymedzených v navrhovanom znení § 5 písm. s) zákona výlučne v rámci produktov určených pre korporátnych klientov, bola by povinná po nadobudnutí účinnosti novely zákona v navrhovanom znení začať poskytovať tieto služby aj spotrebiteľom (v rámci základného bankového produktu).	O	A		
SBA	Pripomienka:	Obyčajná
Vzťahuje sa k : § 27c ods. 1
Odôvodnenie: Navrhujeme doplniť nové písm. g) v § 27c ods. 1 ktoré bude znieť: „g) banke alebo pobočke zahraničnej banky v poskytovaní základného bankového produktu nebránia iné právne predpisy (najmä zákon o ochrane pred legalizáciou príjmov z trestnej činnosti).“
Navrhujeme doplniť obmedzenie povinnosti banky poskytnúť základný bankový produkt v prípade, ak by takémuto poskytovaniu služieb bránil iný zákon, najmä zákon o ochrane pred legalizáciou z trestnej činnosti.	O	N	Zákon o ochrane pred legalizáciou príjmov z trestnej činnosti je v platnosti a nie je týmto návrhom zákona dotknutý.	
SBA	Pripomienka:	Zásadná
Vzťahuje sa k : § 27c ods. 2
Odôvodnenie: Navrhujeme upraviť znenie § 27c ods. 2 tak, že bude znieť: „(2) Spotrebiteľ potvrdzuje skutočnosti podľa odseku 1 písm. c) čestným vyhlásením a d) príslušným potvrdením hodnoverne preukazujúcim skutočnú výšku mesačného príjmu spotrebiteľa.„ V nadväznosti na túto zmenu navrhujeme vložiť slovné spojenie „alebo potvrdenia“ v § 27c ods. 4 za slovné spojenie „nepravdivosť čestného vyhlásenia“.
Navrhované znenie § 27c ods. 2 a súvisiaceho ods. 4 považujeme za neprijateľné pre banky z hľadiska jednostranného znášania rizika a nákladov spojených so zisťovaním mesačného príjmu klienta alebo existencie bežného účtu, vkladového účtu alebo peňažného vkladu potvrdeného vkladnou knižkou, a to aj s prihliadnutím na regulovanú výšku poplatku za služby poskytované v rámci základného bankového produktu.
Navrhujeme, aby bol spotrebiteľ zaviazaný preukázať minimálne aspoň výšku svojho mesačného príjmu potvrdením hodnoverne preukazujúcim túto skutočnosť, napríklad od zamestnávateľa alebo  zo Sociálnej poisťovne.	Z	N	SBA ustúpila od pripomienky na rozporovom konaní dňa 28.05.2012.	
SBA	Pripomienka:	Zásadná
Vzťahuje sa k : § 27c ods. 4
Odôvodnenie: Navrhujeme vložiť slovné spojenie „ ,alebo sú oprávnené jednostranne zmeniť základný bankový produkt na bežný produkt poskytovaný bankou a pobočkou zahraničnej banky a účtovať zaň spotrebiteľovi poplatky podľa cenníka“ v § 27c ods. 4 na koniec vety.
Nakoľko môže byť komplikované, nejasne definované a mnohokrát neúčelné automaticky účet klientovi zrušiť, vhodnejšie aj systémovo jednoduchšie by bolo umožniť banke takto poskytovaný účet klientovi ponechať v užívaní, avšak mu poskytované služby spoplatniť v zmysle platného cenníka.	Z	ČA	Doplnením o ustanovenie, že banka sa môže dohodnúť so spotrebiteľom, či mu účet zruší alebo ho bude poskytovať ďalej za nových podmienok.	
SBA	Pripomienka:	Zásadná
Vzťahuje sa k : § 27c ods. 5
Odôvodnenie: Navrhujeme vložiť slovné spojenie „ ,alebo sú oprávnené jednostranne zmeniť základný bankový produkt na bežný produkt poskytovaný bankou a pobočkou zahraničnej banky a účtovať zaň spotrebiteľovi poplatky podľa cenníka“ v § 27c ods. 5 na koniec vety.
Nakoľko môže byť komplikované, nejasne definované a mnohokrát neúčelné automaticky účet klientovi zrušiť, vhodnejšie aj systémovo jednoduchšie by bolo umožniť banke takto poskytovaný účet klientovi ponechať v užívaní, avšak mu poskytované služby spoplatniť v zmysle platného cenníka.	Z	ČA	Doplnením o ustanovenie, že banka sa môže dohodnúť so spotrebiteľom, či mu účet zruší alebo ho bude poskytovať ďalej za nových podmienok.	
SBA	Pripomienka:	Obyčajná
Vzťahuje sa k : § 27c ods. 6
Odôvodnenie: Navrhujeme vložiť slovné spojenie „v rozsahu názov ulice, číslo domu (orientačné číslo), mesto“ v § 27c ods. 6 za spojenie „a adresa trvalého pobytu“.
V bode 7 odporúčania Komisie o prístupe k základnému účtu sa uvádza  „... Prístup k základnému platobnému účtu v každom členskom štáte by sa však mal poskytnúť v súlade s požiadavkami stanovenými v smernici Európskeho parlamentu a Rady 2005/60/ES o predchádzaní využívania finančného systému na účely prania špinavých peňazí a financovania terorizmu, a to najmä vzhľadom na hĺbkovú analýzu klienta.“  Táto požiadavka Komisie nie je v predloženom znení  novely zákona č. 483/2001 Z.z. zohľadnená. 
 Samotná Komisia si uvedomuje zvýšené AML riziko pri poskytovaní základného bankového produktu, využívanie inštitútu bielych koňov (napr. bezdomovci), banka má síce právo zrušiť poskytovanie bankového produktu spotrebiteľovi, ak súčet súm platobných operácií pripísaných na bežný účet spotrebiteľa v kalendárnom roku v rámci poskytovania základného bankového produktu vyšší ako 14- násobok minimálnej  mzdy, avšak ide o opatrenie následné (sankčné) nie preventívne, ktoré by ošetrovalo riziko predchádzania praniu špinavých peňazí.  	O	N	Uvedený rozsah je podľa názoru predkladateľa postačujúci a korešponduje s inými právnymi predpismi upravujúcimi miesto pobytu fyzickej osoby.	
SBA	Pripomienka:	Obyčajná
Vzťahuje sa k : § 27c ods. 9
Odôvodnenie: Navrhujeme vložiť vetu „Banka a pobočka zahraničnej banky sú oprávnené účtovať poplatky podľa svojho platného cenníka za bankové služby poskytnuté klientovi, ktorému banka a pobočka zahraničnej banky poskytuje základný bankový produkt, nad rámec ustanovený všeobecne záväzným právnym predpisom, ktorý vydá ministerstvo. “ v § 27c ods. 9 za poslednú vetu tohto odseku.
Z dôvodu jednoznačného upravenia postupu v prípade, že klient bude mať záujem o poskytovanie služieb banky, ktoré nie sú zahrnuté v základnom bankovom produkte, navrhuje vložiť toto ustanovenie do návrhu zákona.	O	N	Postupuje sa podľa všeobecných obchodných podmienok banky.	
SBA	Pripomienka:	Obyčajná
Vzťahuje sa k : § 27c ods. 13
Odôvodnenie: Navrhujeme vložiť slovné spojenie „ktoré poskytujú základný bankový produkt“ v § 27c ods. 13 za slovné spojenie „Banka a pobočka zahraničnej banky“.
Navrhujeme úpravu § 27c ods. 13 tak, aby sa v ňom uvedená povinnosť týkala len bánk a pobočiek zahraničných bánk, ktoré ZBP budú poskytovať, a aby táto skutočnosť bola jednoznačne v ustanovení § 27 c ods. 12 uvedená.
Vyjasnenie toho, že pokiaľ banka alebo pobočka zahraničnej banky ZBP neposkytuje, nemá ani povinnosť predkladať ministerstvu informáciu podľa uvedeného ustanovenia, a teda ani údaj o tom, koľko žiadostí o zriadenie ZBP zamietla (z dôvodu, že ZBP neposkytuje).	O	N	Predkladateľ požaduje od všetkých bánk informáciu či poskytujú alebo neposkytujú základný bankový produkt.	
SBA	Pripomienka:	Obyčajná
Vzťahuje sa k : § 92b ods. 1
Odôvodnenie: Navrhujeme vložiť slovné spojenie „a informovania“ v § 92b ods. 1 za slovné spojenie „navzájom si aj bez súhlasu“.  Navrhujeme vložiť slovné spojenie „ako dotknutej osoby v zmysle osobitného zákona 37)“ v § 92b ods. 1 za slovné spojenie „navzájom si aj bez súhlasu a informovania spotrebiteľa“.  
V zmysle zákona o ochrane osobných údajov je potrebné informovať dotknutú osobu o poskytnutí osobných údajov, pričom považujeme za účelné túto povinnosť vylúčiť pre tieto účely.	O	A		
SBA	Pripomienka:	Obyčajná
Vzťahuje sa k : § 92b ods. 2
Odôvodnenie: Navrhujeme odstrániť spojenie „podľa §92a ods. 2“ v tretej vete § 92b ods. 2.
§92a ods. 2 hovorí o SPBS vytvorenom na špeciálne účely, pričom je možné, že register spotrebiteľov bude viesť iný subjekt založený pre tieto účely  a nie je dôvod obmedzovať banky vo vzťahu k jednému subjektu.	O	A		
SBA	Pripomienka:	Obyčajná
Vzťahuje sa k : § 92b ods. 3
Odôvodnenie: Navrhujeme nahradiť slovo „rovnako“ v § 92b ods. 3 slovom „primerane“.
Ide podľa nášho názoru o vhodnejšiu formuláciu používanú v legislatíve na tento účel.	O	N	Jedná sa o legislatívne jednoznačnejší postup.	
SBA	Pripomienka:	Obyčajná
Vzťahuje sa k : § 1 písm. d) Vyhlášky
Odôvodnenie: Navrhujeme vložiť slovné spojenie „po uplynutí doby expirácie“ na koniec vety v § 1 písm. d) Vyhlášky.
Nakoľko by takto definované ustanovenie mohlo zahŕňať aj vydávanie karty po jej strate alebo zničení klientom, navrhujeme ustanovenie upraviť aby postihovalo len prirodzené obnovy karty.	O	N	Berieme na vedomie. Návrh vyhlášky bude predmetom samostatného medzirezortného pripomienkového konania a v tomto štádiu bol predložený len pre informáciu.